Գրեթե մեկ տարի է` կենտրոնում իրականացվում են անվճար կրթական ծրագրեր: Մինչև տեխնոլոգիական կենտրոնի շենքի պատրաստ լինելը ուսանողների կրթությունը կազմակերպվում է Հայաստանի պետական ճարտարագիտական համալսարանի Վանաձորի մասնաճյուղի մասնաշենքում և 5-րդ ու 17-րդ դպրոցներում: Ներկայումս դասընթացներին մասնակցում է 250 ուսանող: Սակայն նրանց մեջ չկան հաշմանդամություն ունեցող անձինք, քանի որ, ինչպես նշում է Գյումրու տեղեկատվական տեխնոլոգիաների կենտրոնի գործադիր տնօրեն Ամալյա Եղոյանը, այդ կենտրոնները չունեն համապատասխան շենքային և լսարանային պայմաններ հաշմանդամություն ունեցող անձանց համար համապատասխան կրթություն իրականացնելու համար: